Diari Oficial de la Generalitat Valenciana


Sumari del DOGV 7699, del 18-01-2016 (2016/201)

RESOLUCIÓ de 28 de desembre de 2015, del conseller d'Hisenda i Model Econòmic per la qual s'autoritza una generació de crèdit per majors ingressos, per import d'un milió cinc-cents quaranta-quatre mil quatre-cents setanta-cinc euros amb trenta-nou cèntims d'euro (1.544.475,39 euros) i un reajustament en les dotacions del pressupost de despeses.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7699

Data del DOGV
:   18-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/201


Data del document
:   28-12-2015

Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 28 de desembre de 2015, del conseller d'Hisenda i Model Econòmic per la qual s'autoritza una generació de crèdit per majors ingressos, per import d'un milió cinc-cents quaranta-quatre mil quatre-cents setanta-cinc euros amb trenta-nou cèntims d'euro (1.544.475,39 euros) i un reajustament en les dotacions del pressupost de despeses.  
 [2016/201]  
Mitjançant la Llei 8/2014, de 26 de desembre, de Pressupostos de la Generalitat per a l'any 2015, es va aprovar el pressupost del SERVEF, part del finançament del qual prové del Ministeri d'Ocupació i Seguretat Social, a través del Servei Públic d'Ocupació Estatal.  
En l'elaboració del projecte de pressupost del SERVEF per a l'any 2015, es va seguir el criteri de considerar la quantia d'aquests fons per un import semblant a l'assignat per a l'exercici 2014, i es va consignar, basant-se en aquesta premissa, una dotació inicial de 907.620.435,00 euros.  
Amb data 13 d'abril de 2015, el secretari permanent de la Conferència Sectorial d'Ocupació i Assumptes Laborals expedeix un certificat sobre l'acord de distribució de fons en matèria laboral dels pressupostos generals de l'Estat, perquè els gestionen les comunitats autònomes amb competències assumides, segons el qual s'assignen a la Comunitat Valenciana 065.212.315,98 euros, dels quals 987.479.227,98 euros els gestionarà el Servei Valencià d'Ocupació i Formació durant aquest exercici.  
D'altra banda, el Reial Decret Llei 16/2014, de 19 de desembre, té com a objecte regular el Programa d'Activació per a l'Ocupació, que es tracta d'un programa específic i extraordinari de caràcter temporal dirigit a persones desocupades de llarga duració, i mitjançant la publicació de l'Ordre ESS/1978/2015, de 17 de setembre, es dota per un total de 275.120.201,00 euros el programa esmentat i es distribueix un 40 % del global per comunitats autònomes, i a la Comunitat Valenciana li correspon un import de 6.586.153,98 euros, inclosos en l'import del certificat abans mencionat, i del 60 % restant li assignen 9.849.275,41 euros, segons el certificat del secretari permanent de la Conferència Sectorial d'Ocupació i Assumptes Laborals de 3 de novembre de 2015.  
  
Com a conseqüència d'això anterior, i a fi d'adequar el pressupost als fons assignats, la directora general del SERVEF proposa generar crèdit per majors ingressos per 1.544.475,39 euros i ajustar els crèdits minorant, per import de 5.699.091,00 euros, la línia de subvenció genèrica T0218, «Formació professional per a l'ocupació», del subprograma 322.52, Formació i Qualificació Professional, que per criteris de flexibilitat es gestionen en el subprograma 322.51, Foment d'Ocupació, i incrementar en 7.243.566,39 euros la dotació del subprograma 322.54, Inserció Laboral, que per adscripció funcional li correspon assumir.  
  
Vist l'informe favorable de la Intervenció Delegada en el SERVEF, de data 30 de novembre de 2015, i tenint en compte el que es disposa en els articles 44 i 50 de la Llei d'Hisenda Pública, del Sector Públic Instrumental i de Subvencions; en els articles 18 i 20 de la Llei 8/2014, de 26 de desembre, de Pressupostos de la Generalitat per a l'exercici 2015; en la Llei 3/2000, de 17 d'abril, per la qual es crea el SERVEF; en el Decret 194/2013, de 20 de desembre, del Consell, pel qual s'aprova el Reglament D'organització i règim jurídic del SERVEF, i en l'Orde de la Conselleria d'Economia, Hisenda i Ocupació, de 22 de març de 2005, per la qual es regula el procediment de gestió del pressupost de la Generalitat, resolc:  
  
Primer  
Incrementar el pressupost d'ingressos del SERVEF en l'aplicació pressupostària i per l'import que es detalla:  
  
71.83.83.3459.81605 40757 1.544.475,39 -  
  
  
Segon  
Minorar el crèdit de l'aplicació pressupostària i per l'import que s'indica:  
  
16.88.86.1458.04166.2 5.699.091,00 -  
  
  
  
Tercer  
Incrementar el crèdit de les aplicacions pressupostàries i per l'import que es detalla:  
  
88.54.92.7121.35529.8 5.118.159,88 -  
20.32.77.2399.26303.0 1.428.437,10 -  
47.70.82.7916.10330.6 696.969,41 -  
  
  
  
Quart  
Modificar els annexos de transferències i subvencions dels subprogrames 322.52, Formació i Qualificació Professional, i 322.54, Inserció Laboral, en les línies de subvenció i pels imports que es detallen:  
  
  
Aplicació  
pressupostària Codi/Denominació Disminucions Augments  
14.50.221.00.4 T0218 Formació professional per a l'ocupació 5.699.091,00 -   
27.24.347.26.9 T7972 Itineraris inserció persones amb especial dificultat o risc d'exclusió social   
696.969,41 -  
  
  
  
València, 28 de desembre de 2015.- El conseller d'Hisenda i Model Econòmic: Vicent Soler i Marco.